
Matemat 


Se Vukiped: sikloped libik 

Matemat binon nolem tefii suemods as modot, binod, spad e cen, ed 
i jafiid nolavik, kel studon onis. Hiel Benjamin Peirce anemom oni 
„nolav[i], kel prodon kludis nevitovik“J2J Nolavans votik lesagons, 
das matemat binon nolav nomofas (patterns ): matematans sukons 
nomofis po nums, spad, nolav, niinoms, nedabinots fomalik, e 

Medii geb nedabinotas e tikama tikavik, matemat evolfon se numam, 
kalkulam, mafam e stud sitofik tefii foms e mufs yegas fiistidik. 

Matematans vestigons suemodis at, diseinolo ad fomon niludis nulik 
ed ad blofon verati onsik me kludam kuratik stabii xioms e miedets 
potiko pevalols.^ 

Sev matemata stabofik ai pegebons fa posods e grups valiks. 

Gudiikumams stabasuemodas kanons patuvon ya in vodems 
matematik se Lagiiptan vonik, Babiilonan, Lindan vonik, Tsyinan 
vonik, e Grikan vonik. Blofastabs kuratik pubons balidnaedo in 
lebuk hiela Eukleides: Binets. Volfam aprogedon no vifiko jii period Donumoteda iin tumyel 16id, ven 
tikamagots matematik akolkomons tiivis nolavik nulik, kelos akodon vifikumami vestigama, kel efovon ju 
adel.ES 

Un atim, matemat pagebon zi vol lolik fa jafiids modik soas nolavs natik, kaenav, sanav, e nolavs sogadik 
soas konomav. Matemat pajafiikol: jafiid, kel vestigon jafukami matemata po sakads jafiidas votik, kodon e 
gebon tiivis matematik nulik, ed omna kodon i davedi jafudas loliko nulikas. Matematans bejafons i 
matemati klinofik, o. b. matemat demii ok it, nen jafukams, do jafukams utosa, kelos aprimon as matemat 
klinofik, suvo patuvons posoJ 7 ^ 



Hiel Eukleides: matematan Grikanik 
tumyela 3id b. K., asa hiel Raphael 
afomalom omi in panot okik: Jul ela 

Tiimolog 


Vod: „matemat“ (Vona-Grikanapiiko: padqpanm ii mathematika ) dekomon de padqpa ( mathema ), siamii 
„larnam, stud, nolav“; poso ageton i sinifi: „stud matematik“, igo iin timad klatadik. Fom ladyekik ona binon 
el padqpanKoq ( mathematikos ), rigiko „studi tefol“, ab leigo poso i „matematik“. Pato el ars matematica 
latinik asinifon ya „kaenavi matematik“. 

In piiks anik pagebon fom plunuma: Fransanapiiko les mathematiques, Linglanapiiko mathematics ii maths. 
Atos licinon de geb foma neudik plunumik in latin: mathematica, stabii fom plunumik Vdna-Grikanapiika ra 
padqpanKa ( ta mathematika ), fa hiel Aristoteles pagebol siamii „matematikos valik“.® In Linglanapiik, el 
„mathematics“ binon ye subsat balnumik, in Lamerikan suvo as el „math“ pabrefiikol (ed as el „maths“ in 
Ians Linglanapiikik votik). 

Jenotem 


Volfam matemata kanon palelogon as sokod nedabinotas ai 
modikumolas, u ba as staanikam vestigasfera. Nedabinot balid 
abinon bo tikamagot: num. Dasuem, das pods kil e dels kil labons 
bosi kobadik, abinon levolut p5 tikam menik. Pops primofik ya 
afagons ad numon - pla yegs fiisiidik - modotis nedabinotik soas tim: 
dels, muls, yels. Kalkulav (saedam, naedam, naedam, miiedam) 
asokons natofiko. Balstons vonadik atemunons do nol tefii geometa. 

Staps pluik aneodons penami, u siti votik ad registaron numis soas 
stafils, u lefads labii snobs (el „quipu“ panemols), kelis lampor elas 
Inca agebon ad registaron niinis numik. Numamasits ebinons modiks 
a distofiks. 

De prim jenotema peregistarol, cifajafiids matemata adavedons sekii 
neod ad duinon kalkulis tefii tripam e ted, ad suemon tefis bevii 
nums, ad mafon lani, ed ad biiosagon jenotis stelavik. Neods at 
tefons cifadonadilami matemata: stud modota, binoda, spada, e 
cena. 



El quipu: numom pagebol in 

Matemat siso pestaaniikon levemo, e tefs flukofik edabinons vii Lamporan elas Inca, 
matemat e nolav gonii bofiks. Tiivs matematik ejenons dii jenotem 
menik ed jenons nog iin atim. Ma yeged hiela Mikhail B. Sevryuk, 

pepiibol in gased: Bulletin of the American Mathematical Society, „Num yegedas e bukas peregistarolas in 
ragivs ela Mathematical Reviews sis 1940 (yel, kii el MR pafiinon) binon nu plu 1,9-balions, e yegeds e buks 
nuliks plu 75 000 paliiiikons alyelo. Pluamanum gretik labon teorodis matematik nulik e blofis onsik.“^ 





Spiret, matemat klinofik e pajafukol, e jonav 


Matemat siiikon, ven dabinons sakads fikulik, kels tefons modoti, binodi, spadi u ceni. Primo dins at 
patuvons po ted, lanamaf, e poso stelav; anu nolavs valik labons sakadis fa matematans pastudolis, e sakads 
modik siiikons ninii matemat it. Hiel Newton abinom balan datuvanas kalkula nenfinofik, hiel Feynman 
ajafom luvegalintegrali stabii mig tikala e daseval fiisiidik, e lefadateorod anuik jafon spireti nulik pro 
matematans. Seks matematik anik vetitons te pro donajafiid, kb adavedons, e pagebons ad tuvedon sakadis 
pluik us. Ab suvo seks se donajafiid gebovons pro donajafiids votik, e vedons bal suemodas matematik 
valemik. Jenofot kiipadik, das igo matemat „rafinikiin“ suvo labon gebis plagik no pespetolis, akoedon 
penon eli Eugene Wigner do „vobed no tikavik matemata“. 

As po studajafiids modikiin, nolasplodiil iin timad nolavik ekodon donajafiidikam matemata. Dist go veiitik 
dabinon vii matemat rafinik e matemat pajafukol. Donajafiids omik matemata pajafukol ebalons ko 
vestigaliiods no matematiks ed evedons jafiids nesekidik, a. s. statitav, niinbmav u tolatavestig. 

Matematans modik spikons do kein matemata, do jonav kaladik ona, do jon ninik ona. Balugof e valemof 
voladons. Jon dabinon po blof visedik, a. s. blof ela Eukleides, das primanums binons nenfino modiks, e po 
metod numik, kel viftikon kalkulami, as Votafomam Vifik hiela Fourier ti VVF (Linglanapiiko: fast Fourier 
transform ii FFT). Hiel G. H. Hardy in buk okik: Gidiikam Matematana anotodom kredi, das vatals jonavik 
at ya saidons, onso, ad gidiikon studi matemata rafinik. Matematans suvo tobidons ad tuvon lesetablofis 
patiko kienikis; hiel Paul Erdos suvo anemom tobidi at „steifiilami ad tuvon blofis se Buk, in kel God 
ipenon blofis ome blesirikiinis“. I popat „matemata bofik“ temunon do blesir, keli modikans senalons po 
tuvedam sakadas matematik. 

Malem, piik e kurat 


Cifadil malema matematik atimo pagebola no pidatuvon 
jii tumyel 16idJ 10 ^ Buo matemat papenon te me vods, 
metod feniikol, kel amiediikon vemo ttivis matematik. 
Malem nuladik fasiliikon matemati pro matematan, ab 
primolans suvo cedons oni fikuliki. Pebrefiikon levemo: 
mals anik ninadons minis go modikis. Soas noatipenam, 
malem matematik nuladik labon siintagi sevarik, e 
niikoton niinis, kelis bn mod votik papenonsov mu 
fikuliko. 

I piik matematik binon fikulik pro primolans. Vods as u 
e te labons sinifis kuradikum, ka po spikam aldelik. On 
mod kofudukol pro primolans, vods as maifik u fel 
egetons sinifis matematik patik. Bevii jafudavodeds 
dabinons vods no kbsomiks soas homeomorfim e 
lintegralovik. Ab dabinon kod malema e piika patikas: 
matemat flagon kurati modikum, ka spikam aldelik. Nen 
kurat at matematans no kanons suemon e bevobon 
sakadis onsik. 



Me malem nuladik, notodots balugik kanons 
bepenon suemodis komplitik. Magod at jonon 

magi sekata: f(x,y)=cos[y arccos(sin \x\)+x arcsin(cos |?/|)]J 

kol la pun alik (x, y) pafiimeton fa volad sekata 
s(x,y). Gredaked binon se -10 jii +10 su xabs 
bofik: x e y. 


Kurat stabon su blof matematik. Matematans vilons, das lesets onsik sekons de xioms medii blofad tikavik 
sitofik. Atos viton „lesetis“ dobik, stabii klienal cutovik; sams modik patuvons in jenotem matemata. 
Kuratanivod in matemat paspetol evotikon ve tim: Grikanans aspetons blofadis vemo kuratikis, ab timii hiel 
Isaac Newton metods pagebol abinons las gudiks. Sakads po miedets ela Newton akodons donudavedi dileta 
e blofada kuratikas iin tumyel 19id. Atimo, matematas nog dobatons mogi blofas yufii niinoms: bi 


















niinomakalkuls gretik binons vemo fikuliks ad fiimedon, blofs at ba no binons saidiko kuratiksJ 12 ^ Xioms in 
tikam vonaoloveik abinons „verats stedofiko kliiliks“, ab miedet at binon sakadik. La nivod fomedik, xiom 
binon te sokod malas, kel labon sinifi lonik te yumedii fomiils defomovik valik xiomasita. Zeil programa di 
Hilbert abinon pladam matemata lolik sui stabs xiomik fimik, ab ma Nelolofaleset hiela Godel xiomasit 
(saidiko namadik) alik labon fomtilis no fiimiikovikis; kluo xiomtikam fifiimik matemata no mogon. Too 
matemat suvo pafomalon as konletateor ma xiomiikam semik, o. b. asif blof u lesag matematik alik 
kanonsov-la panotodon me fomiils konletateora. 

Matemat as nolav 


Hiel Carl Friedrich Gauss anemom matemati „jiregi nolavas“J 13 ^. In 
vodem rigadik latinik: Regina Scientiarum, asa in tradutod 
Deutanapiikik: Konigin der Wissenschaften, vod, kel traduton 
„nolavi“ ( scientia , Wissenschaft ) sinifon buikumo „nolajafiid“. Ma 
sinif at, no dotoy, das matemat binon nolav. Miediikam sinifa voda: 
ad ut natanolava ye labon seki, das matemat (ii pu matemat rafinik) 
no binon nolav, bi no tefon voli fiistidik. Hiel Albert Einstein 
astetom, das „sotefa loneds matemata tefons lejenofi, no fiimons, e 
sotefa fiimons, no tefons lejenofi".^ 

Filosopans modik kredons, das matemat no binon sperimantiko 
dobiikovik, klu no binon nolav ma miedet hiela Karl Popper. Un 
degyel 1930 ye vobots veiitik do tikav matematik ajonons, dat 
matemat no kanon palasiikdn ad tikav, ed el Karl Popper asludom, 
das „teorods matematik modikum binons, as uts fiisiida e lifava, 
hiipoteta-kludiks; matemat rafinik kluo binon nilikumo nilii 
natanolavs, kelas hiipotets binons niluds, kas ajinos nog brefabiio“ 

Tikans votik, vii kels hiel Imre Lakatos, egebons fomami 
„dobiikamima“ pro matemat it. 

Tikadop votik binon, das jafiids nolavik anik (soas fiisiid teorik) binons matemat labii xioms, kels baiadons 
ko lejenof. Fiisiidan teorik: J. M. Ziman vo amobom, das nolav binon „nol notidik“ e kluo keniniikon 
matematiAlo, matemat labon kobadikosi modik ko jafiids modik nolavas fiisiidik, a. s. vestigam sekas 
tikavik xiomas/hiipotetas. I klienal e sperimant labons rouli po jaf niludas e matemata e nolavas (votik). 
Matemat sperimantik ai vedon veiitikum ninii matemat, e geb niinomas (a.s. pro volf siimadotas) labons 
rouli ai gretikumi e po nolavs e po matemat, kelos fibofiikon taspikiili, dat matemat no gebon metodi 
nolavik. In buk okik: A New Kind of Science (Bid Nulik Nolava, 2002), hiel Stephen Wolfram blofadom, das 
matemat niinomik meriton ad paletiivon sperimantiko as jafiid nolavik nesekidik. 

Ceds matematanas demii sakad at distdfons. Du vestigans anik matemata pajafiikol lecedons, das binons 
nolavans, utans matemata rafinik suvo kredons, das vobons me yegads buikumo siimiks ad uts tikava, e das 
kludo binons binalo filosopans. Matematans modik cedons, das vod: „nolav“ lasiikonov veiiti flana jonavik 
ona, asi jenotemi onik vii lekans libalik vonaoloveik vel; votaflano, votans kredons, das no kanoy nedemon 
yiimi onik ad nolavs, iba kosad vii ons ekodon nulotis e votikamis modik po matemat. Lecedadif at logadon 
gudikumo po dobat filosopik tefii sak, va matemat progedon medii „jafs“ (as lekan) u medii „tiivs“ (as 
nolav). Kosomiko tuvoy in nivers diladis „Nolava e Matemata", kelos jonon, das jafiids at palelogons as 
„yufians oda“, ab binalo no binons otos. Plago, matematans kosomiko pakobiopladons kobii nolavans la 
nivod grobik, ab pateilons de ons la nivod kuratikum. Sakad at binon bal dinas pavestigol fa filosop 
matemata. 



Hiel Carl Friedrich Gauss, Hsevadik 
as „plin matematanas 1 ', anemom 
matemati „jiregi nolavas". 




















Prems matematik kosomiko pateilons de uts nolava. Prem famikiin matemata binon Kon hiela FieldsJ 17 ^ 18 ^ 
kel pastiton iin 1936 e nu pagevon alfolyeliko. Suvo palecedon neveratiko as „Prem hiela Nobel“ matemata. 
Prem hiela Wolf pro matematans, kel pastiton iin 1979, benodistiikon lifaduinodis tefti matemat; prem 
beviinetik votik: Prem hiela Abel, paniidugon iin 2003. Ats pagevons sekii vobotem patik, a. s. jaf nulik, u 
tuved sakada veiitik famik jafiida ya dabinola. Lised famik sakadas no nog petuvedolas 23 („sakads hiela 
Hilbert“ penemolas) pakonleton iin 1900 fa matematan Deutanik: David Hilbert. Lised at afamikon vemo, e 
sakads pu ziils se lised at ya petuvedons. Lised nulik sakadas veiitik vel, tiadii Sakads Prema Milyelik, 
papiibon iin 2000. Tuveds sakada alik papremon me balionat dolaras; te bal onas (hiipotet di Riemann) 
patuvon in lised ela Hilbert. 

Donajafuds matemata 


Asa ya pemaniotos lopo, donajafiids veiitikiin matemata adavedons sekii 
neod ad ledunon kalkulis tedik, ad suemon tefis vii nums, ad mafon lani, 
ed ad biiosagdn jenotis stelavik. Neods fol at kanons payiimdn lii 
donadilam stabofik matemata as stud modota, binoda, spada e cena, o. b. 
kalkulav, lalgebrad, geomet e diletam matematik. Zuo dabinons i 
donadilads pededietol letiivame yiimas matemata lii jafiids votik: lii tikav, 
lii konletateor (stabs matemata), lii matemat sperimantik nolavas distofik 
(matemat pajafiikol), ed atimo lii stud kuratik nefiima. 

Modot 

Stud modota primon me nums, primo natanums ii nums natik sevadik e lolanums ii nums lolik, ed i tolatas 
kalkulavik onis tefolas, kels pabepenons fa kalkulav. Pats dibatikum lolanumas pavestigons fa numateor, se 
kel seks famik esuikons as teorod latik hiela Fermat. Numateor keniniikon sakadis no nog petuvedolis telis: 
nilud primanumas teladik e nilud hiela Goldbach. 

Asa numasit pavolfon, lolanums pasuemons as donakonlet numas tikalik („dilanums“). Ats pakeniniikons fa 
nums jenofik, kels pagebons ad malon modotis nenropik. Nums jendfik pavalemiikons ad nums komplitik. 
Ats binons steps balid numasitaleoda, kel fovo rivon folanums e jolanum (quaternions e octonions ). Vatals 
votik tefii nums natofik tikodiikons do nums lovefinik, kels fomediikon suemodi numama jii nenfin. 
Studajafiid votik binon gretot, kel dugon lii nums voik e lii suemod votik nenfina: els alephs, kels mogiikons 
leigodi gretotas modotas nenfiniko gretikas. 



lolofiko me neod ad ledunon 
kalkulis plagik, soasa klulados 
de bakud Tsyinanik at. 

Natanums Lolanums Nums tikalik Nums jendfik Nums komplitik 


Binod 

Yegs matematik modik, soas konlets numas e sekatas, jonons binodi ninik. Patofs binodik yegas at 
pavestigons po stud grupas , linas, felas e sits nedabinotik votik, kels binons, ons it, yegs soik. Dins ad 
dutons lii lalgebrad nedabinotik. Suemod veiitik ona binons vektors, pavalemiikol ad spads vektorik, e 
pavestigol fa lalgebrad lienofik. Stud vektoras yiimon kilis diladas stabofik matemata: modot, binod e spad. 
Kalkul vektorik staaniikon jafiidi at ini dilad stabofik folid: ut cena. 









Spad 

Stud spada licinon de geomet - pato geomet hiela Eukleides. Trigonomet migon spadi e numis, e keninukon 
leseti hiela Ptithagoras famiki. Stud atimik spada valemtikon tikamagotis at, dat keninukons geometi lopa- 
mafotik, geometi no hiela Eukleides (kel labon zanarouli po teorod tefada valemik) e fomav (topology). 
Modot e spad labons rouli po geomet diletik, geomet difaleigotik, e geomet lalgebradik. Lti geomet 
difaleigotik duton suemod distofotas (asi kalkula su distofots). Lti geomet lalgebradik dutons bepenam yegas 
geometik as tuvedakonlets leigotas poliinomik, kelos yiimon suemodis modota e spada, e stud grupas 
fomavik, kel yiimon binodi e spadi. Grups hiela Lie pagebons ad vestigon spadi, binodi e ceni. Fomav 
(topology) kobii donadilads valik ona binon ba jafiid labii volf gretikun matemata tumyela 20id, e keninukon 
niludi di Poincare ed i teorodi kolas fol so dobatoviki e pedobatoli, kela blof yufii niinoms neai pefumedon 
fa mens. 



Cen 

Suem e bepenam votikamas binons yegads kdsbmik po stud natanolavas, e kalkul smalikunotas pavolfon as 
stum namadik ad vestigon onis. Sekats siiikons is, as zanasuemod bepenama modota cenol. Stud kuratik 
numas jenofik e sekatas labu volads jenofik sevadon as diletam jenofik; leigat ona po nums komplitik binon 
diletam komplitik. Hiipotet hiela Riemann, bal sakads no petuvedolas stabofikumas matemata, duton lti 
jafiid diletama komplitik. Diletam sekatik bejafon spadis sekatik (kdsomiko nenfinikis). Bal gebas modik 
diletama sekatik binon mufav kvantumik. Sakads modik dugons natofiko lii tefs vii modot e cenavif onik, ed 
ats pavestigons as difaleigots. Pubots modik neta kanons pabepenon medii sits namavik; kaotateor kuratiikon 
modis, on kels modiks sitas at jonons kondoti nebiiosagovik, ab nog lolofiko pefumetoli. 











































Kalkul smalikiinotas Vektorakalkul Difaleigots 


Sits namavik 


Kaotateor 


Stabs e filosop matemata 

Ad kleilukon stabis matemata, donajafiids: tikav matematik e konletateor pajafons e pavolfons, soas i 
kladateor, kel nog pavolfon. 

Tikav matematik bejafon xiomiikami kuratik matemata lolik, asi studi xiomiikama at. Ito, ya kanon jonon 
sekotis as leset nelblofa hiela Godel, mogiko sekot famikiin tikava, kel sinifon, das, demti sit fomedik alik, 
kel keniniikon kalkulavi balugik, if binon fimik (o. b., lesets blofovik valik binons veratiks), tan binon i 
nelblofik (o. b., dabinons lesets veratik neblofovik ninii sit at). El Godel ajonom, lio kanoy jafon, stabii 
xiomem numateorik alseimik, stetodi fomedik, kel nitodon jenofoti numateorik veratik, ab kel no blofovon 
stabii xiomem at. Kludo, sit fomofik nonik binon xiomiikam numateora lolofik. Tikav nutimik padiladon ad 
geikamateor, patedateor e blofateor, e labon tefis nilofik ko niinomav teorik. 



Matemat neyiimofik 

El matemat neyiimofik binon nem komunik donajafiidas matematik kbsomiko pagebolas po niinomav teorik. 
Pakeniniikons teor niinomigebova, teor komplita niinomigebovik, e niinateor. Teor niinomigebova vestigon 
miedotis patedas teorik ntinoma, igo pateda namofiktin junu sevadika: ut cina hiela Turing. Teor komplita 
vestigon mogi plagik gebama niinoma ad tuvedon sakadis, iba sakads anik, do teoriko binons tuvedoviks me 
nunoms, neodons timi e spadi so modikis, das plagiko no kanons patuvedon bn mod soik, ifi volfam 
nunomas oprogedon vifiko. Fino, niinateor bejafon modoti niinas kipedovik in kipedom semik, a. s. nunoms. 

Binolo jafiid tefadiko nulik, matemat neyiimofik labon sakadis stabofik no nog petuvedolis modikis. 
Famikiin onas binon sakad: P=NP?, bal sakadas milyelik.!^- 

Matemat pajafukol 






























Matemat pajafiikol bejafon gebi stumas matematik nedabinotik ad tuvedon sakadis jenofik nolavas, biisida e 
jafiidas votik. Dil veiitik matemata pajafiikol binon statitav, kel gebon mogateori as stum e mogiikon 
bepenami, diletami e biiosagami tefii pubods, po kels fad labon rouli. Sperimants, vestigams e studs ktipedik 
neodons gebi kuratik statitava. (Statitavans modik ye no cedons okis matematanis, ab limans grupa votik 
nilofik.) Diletam numik vestigon metodis niinomavik ad tuvedon duinafagiko modi gretik sakadas 
matematik tu gretikis, adas pabevobons fa matematafag menik; keniniikon studi zaiikamapols asi 
polafonatas votik po geb niinbmas. 



Fiisiid matematik 

matematik 


Diletam numik 


Gudiikumam 

matematik 






Misuems suvik 


Matemat no binon sit talaktik farmik, ninii kel val ya pebevobons: sakads no petuvedols modons. 
Matematans piibons almuliko milatis modik yegedas bepenolo tiivis nulik. 

Matemat no binon numatav, e leigo no binon bukadanolav. 

Dobamatemat binon fom jafeda siimik ad matemat, kosomiko plodii nolav kadamik paduinola, lunomiko igo 
fa matematans it. Suvo binadon me tataks e nilikams sakadas famik, blofasteifiils soelolo pamobols (o. b. no 
stabii vestigs biio papubols). Tefs vii dobamatemat e matemat kadamik siimon ad ut vii nolav jenofik e 
dobanolav. Misuemods tefol kosomiko keniniikons: 

■ nesuem sekas kurata matematik; 

■ steifuls ad viton pubamamodi kosomik lautotas matematik (in gased jafudik pos codot 
jafiidisevanas), suvo sekii kred, das gaseds jafudik taons ta lautan; 

■ nesev (klu i negeb) literata dabinol. 

Jenet vobotas hiela Kurt Heegner ye jonon, das matematanef fe no binon nenpolik, ab kanon i lekoefon e 
korakon polacodotis tefii vobots nenolavanas. Ibo matemat, soas stelav, debon modikosi kebltinanes no 
matematik, soas hiels Fermat e Mersenne. 


Matemat e lejenof fiisiidik 























































Suemods e lesets matematiks no ai tefons zesiidiko bosi in vol ftisiidik. Do tefs kanon dabinon, iba 
matematans e fiisiidans suvo valons xiomis tikalik a kliilikis, no binos ai zesiidik, das biioceds stabofik ninii 
xiomasit binons „veratiks“, o. b. ai demons lejenofi plodik. Kludo, do xiomasits modik licinons de 
sperimants e sienam obsik, no sekidons de ons. 

As sam, kanoy sagon, das suemod fiistidik: pods tel kanon pamagon kuratiko fa niim natik: 2. Votaflano, 
kanoy i sagon, das niims netik no magons onis gudiko bi no dabinon „balat kosomik“ demii plods, e no 
dabinons plods tel lolo siimiks ad od. Tikamagot at komplitikon plu dub dabin podadilas: laf, kildil, foldil e 
r. Kludo, do suvo yufos ad fomalon miedeti xiomik niimas natik as konlets podas, miedet it no sekidon e no 
padefomon de dabinots fiistidik alseimik. 

Matemat too blebon vemo frutik ad tuvedon sakadis voli ftisiidik tefolis (1. yegedi lopo pemaniotol ela 
Eugene Wigner: Vobed Netikalik Matemata pd Natanolavs). 

Logolos i 

■ Lised stabayegadas matematik. 

■ Lised yegadas matematik. 

■ Filosop matemata. 

■ Dugal matematik. 

■ Pled matematik. 

■ Pated matematik. 

■ Sakad matematik. 

■ Mateds matematik. 

■ Malads lanavik demu matemat. 


Noets e literat 


1. Magots e bepenams nonik logota ela Eukleides du lit omik pekipedons jii atim. Sekii atos, 
logot ela Eukleides po lekanavobots sekidon de magal lekanana (/. Eukleides). 

2. Peirce, pad: 97. 

3. Steen, L. A. (1988 prilul 29). The Science of Patterns. Science, toum: 240, pads: 611-616. 
(Fomam brefik is (http://www.ascd.org/portal/site/ascd/template.chapter/menuitem.1889bf0176 
da7573127855b3e3108a0c/?chapterMgmtld=f97433df69abb010VgnVCM1000003d01a8c0RC 
RD).) 

4. Devlin, Keith. 1996. Mathematics: The Science of Patterns: The Search for Order in Life, Mind 
and the Universe .Scientific American Paperback Library. ISBN 978-0-7167-5047-5 

5. Jourdain. 

6. Eves. 

7. Peterson. 

8. The Oxford Dictionary of English Etymology, Oxford English Dictionary. 

9. Sevryuk. 

10. Earliest Uses of Various Mathematical Symbols (http://web.archive.org/20081204035420/mem 
bers.aol.com/jeff570/mathsym.html) (keninukamu literatalised lunik) 

11. L. blofi dobik ad tuvon samis utosa, kelos kanon no veraton po blof matematik. Jenotem 
Leseta Kolas Fol labon samis blofas dobik fa matematans votik pezepolis. 

12. Ivars Peterson, The Mathematical Tourist, Freeman, 1988, ISBN 0-7167-1953-3, pad: 4, „A 
few complain that the computer program can't be verified properly" („Anans plonons, das 






nunomaprograms no kanons pakontrolon verato"; tefu blofi elas Haken-Apple pro Leset Kolas 
Fol). 

13. Waltershausen 

14. Einstein, pad: 28. Saitot at binon gespik ela Einstein sake: „Lio mogos-li, das matemat, kel 
binon sek tikama menik e nesekidon de plak, poton so gudiko po yegs lejenofa?“ Id om 
bejafom „vobedi no tikavik matemata". 

15. Popper 1995, pad: 56 

16. Ziman 

17. „The Fields Medal is now indisputably the best known and most influential award in 
mathematics." (Kon hiela Fields binon anu sevadikun a flunolun demii matemat. Monastyrsky 

18. Riehm 

19. Stitod Matematik: Clay (http://www.claymath.org/millennium/P_vs_NP/) P=NP 

Bevuresodapadem do fusud matematik, leigots lalgebradik, lintegralik, e r. 

■ Planet Math (https://planetmath.org/). Sikloped matematik bevuresodik (nog pamekolo), pato 
do matemat atimik. Gebon dalazoti dokumama libik ela GNU, kelos dalon yegeditoki ko 
Vukiped. Gebon eli TeX. 

■ Mathforge (http://www.mathforge.net/). Nulodapadem tefu yegads soas matemat popatik, 
fusud popatik, niindmav e dugal. 

■ Metamath (http://metamath.org/). Beviiresodatopad e niinomapiik, kel fomedukon matemati de 
stabs onik. 

■ Lifajenads matematanas (http://www-history.mcs.st-and.ac.uk/~history/). Nuns modik e saitots 
matematanas famik valik. 

■ Cain, George: Buks matematik bevuresodik glatik (http://www.math.gatech.edu/~cain/textbook 
s/onlinebooks.html). 

■ Matemat e tikav: jenotem tikamagotas fomedik matemata, tikava, piikava e metodava. (http://e 
text.lib.virginia.edu/DicHist/analytic/anaVII.html) Se The Dictionary of the History of Ideas. 

■ Nrich (http://www.nrich.maths.org/public/index.php), beviiresodatopad premilabik pro studans 
baldotii yels lul e plu, se Niver di Cambridge. 

■ 'FreeScience Library->Mathematics' (http://www.freescience.info/mathematics.php): dilad 
matematik bukema: FreeScience. 


Pekopiedon se „https://vo.wikipedia.org/w/index.php?title=Matemat&oldid=3188796“ 

